Musiekdirekteur – Stadskoor Tygerberg City Choir
Wie is die Stadskoor Tygerberg?
Peter Roux is onlangs aangestel as die musiek direkteur van Stadskoor Tygerberg.
Hy was die assistent dirigent onder die leierskap van Dr Rudolph de Beer en daarna Linda Claassen, voordat hy bedank het in 2015 om die pos te beklee as musiekdirekteur van die Cape Town Male Voice Choir, 'n pos wat hy steeds beklee.
Peter het Koorleiding bestudeer met die Koorakademie van Suid Afrika en is ook 'n erkende orrelis. Hy het sy Lisensiaat vir kunstenaar (LTCL) in orrel van Trinity College of Music (London) in 1990 verwerf, en Voordraerslisensiaat (UPLM) van UNISA in 1991.
Peter se ander kooraktiwiteite sluit in die dirigent van die Hoërskool Tygerberg meisieskoor, asook koorlid in Schola Cantorum, die akademiese koor van die Universiteit van Stellenbosch.
Hy is 'n entoesiastiese en inspirerende leier wie se onmiddellike visie is om die repertoire van die koor te verbreed en die kwaliteit van sang te verbeter deur moderne tegnieke toe te pas wat vir koorstudente aan die Universiteit van Stellenbosch aangebied word.
Peter beoog om die liefde vir koorsang vir volwasse sangers weer te versterk met die fokus op genot; die skep van 'n platform vir die jong volwassene; vir die meer ervare sanger; 'n repertoire as kerkmusiek wyer uit te brei met 'n element van ligte jazz, pop, soul en klassieke.
Samewerking met ander koorgroepe is iets wat Peter vir die toekoms in gedagte het, wat ruimte bied vir meer avontuurlike en opwindende produksies.